
(Almindelig lovgivningsprocedure: førstebehandling)

Ændring		1

Forslag til direktiv
Betragtning 2
	

	Kommissionens forslag
	Ændring

	(2)	I lyset af disse mål blev definitionen af begrebet "pakkerejse" udvidet ved direktiv (EU) 2015/2302 i forhold til definitionen i direktiv 90/314/EØF. Ved direktiv (EU) 2015/2302 blev de rejsendes rettigheder yderligere præciseret, samtidig med at der blev indført nye rettigheder såsom de rejsendes ret til på visse betingelser at opsige en aftale om en pakkerejse uden opsigelsesgebyrer på grund af uundgåelige og ekstraordinære omstændigheder. Derudover blev der ved direktiv (EU) 2015/2302 indført et nyt begreb om "sammensatte rejsearrangementer", som omfatter bestillinger foretaget på ét salgssted såvel som bestillinger foretaget på forskellige salgssteder, hvor en erhvervsdrivende "på målrettet vis formidler" købet. Sammensatte rejsearrangementer behandles overvejende som enkeltstående ydelser, men de betalinger, som en erhvervsdrivende modtager ved formidling af et sammensat rejsearrangement, skal beskyttes i tilfælde af dennes konkurs eller insolvens. Formålet med direktiv (EU) 2015/2302 var at sikre gennemsigtighed ved at forpligte erhvervsdrivende til at informere de rejsende om karakteren af det udbudte rejseprodukt og tilknyttede rettigheder ved hjælp af de standardoplysningsskemaer, der findes i bilag I og II til direktivet.
	(2)	I lyset af disse mål blev definitionen af begrebet "pakkerejse" udvidet ved direktiv (EU) 2015/2302 i forhold til definitionen i direktiv 90/314/EØF. Ved direktiv (EU) 2015/2302 blev de rejsendes rettigheder yderligere præciseret, samtidig med at der blev indført nye rettigheder såsom de rejsendes ret til på visse betingelser at opsige en aftale om en pakkerejse uden opsigelsesgebyrer på grund af uundgåelige og ekstraordinære omstændigheder.



Ændring		2

Forslag til direktiv
Betragtning 3
	

	Kommissionens forslag
	Ændring

	(3)	Direktiv (EU) 2015/2302 har generelt fungeret efter hensigten, men der er opstået adskillige nye udfordringer, siden det blev taget i anvendelse den 1. juli 2018. Covid-19-pandemien og de dermed forbundne statslige foranstaltninger havde alvorlige konsekvenser for både rejsebranchen og de rejsende og afslørede nogle svagheder ved de eksisterende forretningsmodeller; samtidig var det tydeligt, at visse bestemmelser i direktivet kunne præciseres yderligere.
	(3)	Direktiv (EU) 2015/2302 har generelt fungeret efter hensigten, men der er opstået adskillige nye udfordringer, siden det blev taget i anvendelse den 1. juli 2018. Covid-19-pandemien og de dermed forbundne statslige foranstaltninger havde alvorlige konsekvenser for både rejsebranchen og de rejsende og afslørede nogle svagheder ved de eksisterende forretningsmodeller; samtidig var det tydeligt, at visse bestemmelser i direktivet kunne præciseres yderligere. Trods bestræbelserne knyttet til direktivet på at sikre gennemsigtighed og give klare oplysninger til de rejsende har der stadig været mangel på ensartethed i formidlingen af deres rettigheder.



Ændring		3

Forslag til direktiv
Betragtning 5
	

	Kommissionens forslag
	Ændring

	(5)	Definitionen af "pakkerejse" anses for generelt at have været effektiv, hvorimod definitionen af og reglerne vedrørende sammensatte rejsearrangementer bør præciseres og forenkles, og det bør præciseres, hvordan et sammensat rejsearrangement adskiller sig fra en pakkerejse. En sådan præcisering og forenkling af definitionerne af og begreberne "pakkerejse" og "sammensat rejsearrangement" bør øge retssikkerheden for alle parter og samtidig øge beskyttelsen af rejsende og sikre lige vilkår for erhvervsdrivende. Samtidig bør der reduceres i antallet af oplysningsskemaer, som de erhvervsdrivende skal benytte til at informere rejsende om deres rettigheder.
	(5)	Selv om definitionen af "pakkerejse" generelt anses for at have været effektiv, har definitionen af og reglerne for sammensatte rejsearrangementer skabt større kompleksitet og retsusikkerhed og anvendes sjældent i praksis. Derfor bør definitionen af en "pakkerejse" præciseres og forenkles, og bestemmelserne om sammensatte rejsearrangementer bør udgå af direktiv (EU) 2015/2302. En sådan præcisering og forenkling af definitionen af og begrebet "pakkerejse" og sletningen af henvisningerne til begrebet "sammensat rejsearrangement" bør øge retssikkerheden for alle parter og samtidig øge beskyttelsen af rejsende og sikre lige vilkår for erhvervsdrivende. Samtidig bør der reduceres i antallet af oplysningsskemaer, som de erhvervsdrivende skal benytte til at informere rejsende om deres rettigheder. Når begrebet "sammensatte rejsearrangementer" udgår, bør bilag II efterfølgende udgå.



Ændring		4

Forslag til direktiv
Betragtning 5 a (ny)
	

	Kommissionens forslag
	Ændring

	
	(5a)	I forbindelse med onlinereservationer bør udtrykket "opfordrer" forstås som enhver handling fra den erhvervsdrivendes side, der aktivt tilskynder den rejsende til at indgå en yderligere aftale om en anden type rejseydelse. Sådanne handlinger kan omfatte, men er ikke begrænset til, at præsentere den rejsende for målrettede tilbud under bookingprocessen eller levere hyperlinks eller opfordringer til at bestille yderligere tjenester.



Ændring		5

Forslag til direktiv
Betragtning 6
	

	Kommissionens forslag
	Ændring

	(6)	Det underliggende princip for definitionen af "pakkerejse" bør fortsat være, at der er en tæt forbindelse mellem de forskellige rejseydelser, der bestilles med henblik på den samme rejse eller ferie. For at sikre, at der ikke sker overlap mellem definitionen af henholdsvis "pakkerejse" og "sammensat rejsearrangement", og gøre det lettere at skelne mellem pakkerejser og sammensatte rejsearrangementer bør bestillinger af forskellige typer rejseydelser med henblik på den samme rejse eller ferie ved ét salgssted, hvor rejseydelserne er blevet udvalgt, før den rejsende indgår en første aftale, betragtes som pakkerejser på samme måde som rejseydelser, der er bestilt ved ét salgssted inden for et kort tidsrum. I begge tilfælde er der en tæt forbindelse mellem bestillingerne af rejseydelser. Derfor bør definitionen af "pakkerejse" omfatte begge situationer, mens bestillinger foretaget i forbindelse med et enkelt besøg hos eller en enkelt kontakt med et salgssted bør udgå af definitionen af "sammensat rejsearrangement".
	(6)	Det underliggende princip for definitionen af "pakkerejse" bør fortsat være, at der er en tæt forbindelse mellem de forskellige rejseydelser, der bestilles med henblik på den samme rejse eller ferie. Bestillinger af forskellige typer rejseydelser med henblik på den samme rejse eller ferie ved ét salgssted, hvor rejseydelserne er blevet udvalgt, før den rejsende indgår en første aftale, bør betragtes som pakkerejser på samme måde som rejseydelser, der er bestilt ved ét salgssted inden for et kort tidsrum. I begge tilfælde er der en tæt forbindelse mellem bestillingerne af rejseydelser. Derfor bør definitionen af "pakkerejse" omfatte begge situationer.



Ændring		6

Forslag til direktiv
Betragtning 7
	

	Kommissionens forslag
	Ændring

	(7)	I forbindelse med bestillinger foretaget inden for et kort tidsrum ved ét salgssted bør det forholdsvis vage kriterium om "et enkelt besøg eller en enkelt kontakt" erstattes. Derfor bør bestillinger af forskellige rejseydelser med henblik på den samme rejse eller ferie, som foretages inden for tre timer, altid betragtes som pakkerejser. Det samme bør gøre sig gældende, når en erhvervsdrivende, før den første bestilling er gennemført, opfordrer en rejsende til at bestille supplerende ydelser med henblik på den samme rejse eller ferie efter gennemførelsen af den første bestilling, og når de efterfølgende bestillinger foretages senest 24 timer efter indgåelsen af den første aftale.
	(7)	I forbindelse med bestillinger foretaget inden for et kort tidsrum ved ét salgssted bør det forholdsvis vage kriterium om "et enkelt besøg eller en enkelt kontakt" erstattes. Derfor bør bestillinger af forskellige rejseydelser til den samme rejse eller ferie, hvor en erhvervsdrivende, inden den rejsende indvilliger i at betale for en første rejseydelse, aktivt opfordrer en rejsende til at bestille en eller flere yderligere ydelser til den samme rejse eller ferie inden for 24 timer efter at have indvilliget i at betale for den første ydelse, betragtes som pakkerejser. Med henblik på dette direktiv bør en erhvervsdrivende anses for aktivt at opfordre en rejsende til at bestille en tjenesteydelse, når den optimerer det pågældende salgstilbud eller fremmer et sådant tilbud.



Ændring		7

Forslag til direktiv
Betragtning 8
	

	Kommissionens forslag
	Ændring

	(8)	Definitionen af pakkerejser, der er sammensat gennem forbundne onlinebestillingsprocedurer, jf. artikel 3, nr. 2), litra b), nr. v), i direktiv (EU) 2015/2302, hvorved den rejsendes navn, betalingsoplysninger og e-mailadresse er blevet videregivet fra én erhvervsdrivende til en anden, har vist sig at være for snæver. Derfor bør bestillinger af forskellige typer rejseydelser med henblik på den samme rejse eller ferie, hvor den erhvervsdrivende, som er part i den første aftale, videregiver den rejsendes navn, betalingsoplysninger, e-mailadresse eller andre personoplysninger til en erhvervsdrivende, der er part i en anden eller en supplerende aftale, betragtes som en pakkerejse. En sådan videregivelse af personoplysninger er udtryk for en tæt forbindelse mellem bestillingerne/aftalerne, og 24-timers kriteriet i forbindelse med den anden bestilling er derfor ikke nødvendigt og bør udgå.
	(8)	Definitionen af pakkerejser, der er sammensat gennem forbundne onlinebestillingsprocedurer, jf. artikel 3, nr. 2), litra b), nr. v), i direktiv (EU) 2015/2302, hvorved den rejsendes navn, betalingsoplysninger og e-mailadresse er blevet videregivet fra én erhvervsdrivende til en anden, har vist sig at være for snæver. Derfor bør bestillinger af forskellige typer rejseydelser med henblik på den samme rejse eller ferie, hvor den erhvervsdrivende, som er part i den første aftale, videregiver den rejsendes personoplysninger til en erhvervsdrivende, der er part i en anden eller en supplerende aftale, betragtes som en "pakkerejse". En sådan videregivelse af personoplysninger bør gøre det muligt for de involverede erhvervsdrivende at fastslå, at den samme rejsende er part i de relevante aftaler, og kan f.eks. omfatte den rejsendes navn, betalingsoplysninger, e-mailadresse eller telefonnummer.  Videregivelsen af personoplysninger er udtryk for en tæt forbindelse mellem bestillingerne/aftalerne.



Ændring		8

Forslag til direktiv
Betragtning 9
	

	Kommissionens forslag
	Ændring

	(9)	Definitionen af "sammensat rejsearrangement" bør omfatte situationer, hvor en erhvervsdrivende, der er part i en første aftale og modtager betalinger fra eller på vegne af den rejsende, opfordrer den rejsende til at bestille supplerende typer rejseydelser med henblik på den samme rejse eller ferie. I den forbindelse bør den erhvervsdrivende, der er part i en første aftale, arrangere beskyttelse mod konkurs eller insolvens. For at sikre, at rejsende har fuld gavn af reglerne om beskyttelse mod konkurs eller insolvens, og at de erhvervsdrivende er klar over, at de er omfattet af en sådan forpligtelse, bør oplysningsskemaerne vedrørende sammensatte rejsearrangementer indeholde en anbefaling til de rejsende om f.eks. ved hjælp af screenshots at registrere opfordringen og den supplerende bestilling og at underrette den erhvervsdrivende, som den første aftale er indgået med, om, at der senest 24 timer efter den erhvervsdrivendes opfordring er indgået en aftale om en supplerende type rejseydelse med henblik på den samme rejse eller ferie. Den erhvervsdrivende bør være forpligtet til at give rejsende mulighed for at registrere sådanne oplysninger, f.eks. ved hjælp af en e-mailadresse eller et websted, og skal bekræfte modtagelsen af disse oplysninger.
	udgår



Ændring		9

Forslag til direktiv
Betragtning 10
	

	Kommissionens forslag
	Ændring

	(10)	Hvad angår pakkerejser, hvor indkvartering f.eks. kombineres med andre turistydelser, men hvor befordring af passagerer ikke er inkluderet, bør det generelle kriterium om "en væsentlig andel" af kombinationens værdi i forbindelse med turistydelser, jf. artikel 3, nr. 1), litra d), af hensyn til retssikkerheden erstattes med et mere specifikt kriterium om "mindst 25 %".
	(10)	Hvad angår pakkerejser, hvor indkvartering f.eks. kombineres med andre turistydelser, men hvor befordring af passagerer ikke er inkluderet, bør det generelle kriterium om "en væsentlig andel" af kombinationens værdi i forbindelse med turistydelser, jf. artikel 3, nr. 1), litra d), af hensyn til retssikkerheden erstattes med et mere specifikt kriterium om "mindst 25 %". Det skal bemærkes, at forskellige aktiviteter på stedet, der leveres som en del af, eller som typisk er forbundet med indkvartering, uanset deres værdi, ikke bør føre til oprettelse af en pakkerejse, hvis disse ydelser kun kombineres med indkvartering.



Ændring		10

Forslag til direktiv
Betragtning 12
	

	Kommissionens forslag
	Ændring

	(12)	Den gældende praksis med at kræve forudbetaling indebærer visse risici, navnlig når rejsearrangører inden for et kort tidsrum skal refundere betydelige beløb til rejsende for aflyste rejser. Der bør derfor fastsættes bestemmelser om, at betaling af depositum, dvs. betalinger, der opkræves af rejsende på bestillingstidspunktet eller kort derefter, højst må udgøre 25 % af pakkerejsens samlede pris, og at rejsearrangører eller, hvor det er relevant, formidlere ikke må kræve betaling af restbeløbet tidligere end 28 dage før pakkerejsens begyndelse. Imidlertid bør rejsearrangører eller, hvor det er relevant, formidlere have mulighed for at kræve betaling af et større depositum, når dette er nødvendigt for at sikre tilrettelæggelsen og korrekt levering af pakkerejsen. Størrelsen af det depositum, der opkræves af rejsearrangøren, kan være begrundet i omfanget af forudbetalinger til tjenesteudbydere, herunder også når de tilhører den samme koncern som rejsearrangøren, eller i behovet for at dække udgifter, der er direkte forbundet med tilrettelæggelsen og den korrekte levering af pakkerejsen, og som rejsearrangøren skal afholde på bestillingstidspunktet eller kort derefter. Dette kan eventuelt omfatte provision til formidlere.
	(12)	Den gældende praksis med at kræve forudbetaling indebærer visse risici, navnlig når rejsearrangører inden for et kort tidsrum skal refundere betydelige beløb til rejsende for aflyste rejser. Der bør derfor fastsættes bestemmelser om, at betaling af depositum, dvs. betalinger, der opkræves af rejsende på bestillingstidspunktet eller kort derefter, bør fastsættes på et passende niveau. Forudbetalinger kan være underlagt begrænsninger baseret på national jurisdiktion.



Ændring		11

Forslag til direktiv
Betragtning 13
	

	Kommissionens forslag
	Ændring

	(13)	Fastsættelsen af depositummet bør ikke kræve forskellige beregninger for hver pakkerejse, men kan fastsættes for grupper af pakkerejser med ensartede kendetegn med hensyn til nødvendigheden af betaling af et depositum. Rejsearrangørerne og, hvor det er relevant, formidlerne bør fortsat være forpligtet til at informere rejsende om krav til depositum, før aftalen indgås.
	udgår



Ændring		12

Forslag til direktiv
Betragtning 14
	

	Kommissionens forslag
	Ændring

	(14)	Eftersom begrænsningen af forudbetalinger ikke er forenelig med begrebet gaveæske, jf. artikel 3, nr. 5), litra b), nr. iv), i direktiv (EU) 2015/2302, eller med pakkerejser, der bestilles mindre end 28 dage før pakkerejsens begyndelse, bør disse to typer pakkerejser være undtaget fra den begrænsning af forudbetalinger, der indføres ved nærværende direktiv.
	udgår



Ændring		13

Forslag til direktiv
Betragtning 16
	

	Kommissionens forslag
	Ændring

	(16)	I nogle tilfælde kan et nyttigt alternativ til refusion være at lade rejsende vælge, om de vil have udstedt vouchere. Vouchere kan give rejsearrangørerne større fleksibilitet, især hvis de er forpligtet til at refundere mange beløb inden for kort tid. Samtidig kan vouchere være et tilfredsstillende alternativ for rejsende, som ikke behøver øjeblikkelig refusion, så længe der findes specifikke retlige garantier. Der bør derfor fastsættes klare regler om vouchere, som giver sådanne garantier. Disse garantier bør omfatte gennemsigtighed med hensyn til friheden til at acceptere vouchere og vouchernes væsentligste egenskaber såvel som rejsendes rettigheder i forbindelse med vouchere, f.eks. at de er beskyttet mod rejsearrangørens konkurs eller insolvens, og at de rejsende har ret til automatisk refusion, hvis voucheren ikke indløses inden for dens gyldighedsperiode. Rejsearrangørerne kan gøre vouchere mere attraktive ved f.eks. at øge voucherens beløb i forhold til den refusion, den rejsende har ret til. I givet fald bør beskyttelsen mod konkurs og insolvens være begrænset til et beløb svarende til de betalinger, der er modtaget fra den rejsende.
	(16)	I nogle tilfælde kan et nyttigt alternativ til refusion være at lade rejsende vælge, om de vil have udstedt vouchere. Vouchere kan give rejsearrangørerne større fleksibilitet, især hvis de er forpligtet til at refundere mange beløb inden for kort tid. Samtidig kan vouchere være et tilfredsstillende alternativ for rejsende, som ikke behøver øjeblikkelig refusion, så længe der findes specifikke retlige garantier. Der bør derfor fastsættes klare regler om vouchere, som giver sådanne garantier. Disse garantier bør omfatte gennemsigtighed med hensyn til friheden til at acceptere vouchere og vouchernes væsentligste egenskaber såvel som rejsendes rettigheder i forbindelse med vouchere, f.eks. at de er beskyttet mod rejsearrangørens konkurs eller insolvens, og at de rejsende har ret til automatisk refusion, hvis voucheren ikke indløses inden for dens gyldighedsperiode. Det bør være muligt at bruge voucheren til alle ydelser, som rejsearrangøren foreslår. Det bør være muligt for rejsearrangørerne at gøre vouchere mere attraktive ved f.eks. at øge deres værdi i forhold til den refusion, den rejsende har ret til. I givet fald bør beskyttelsen mod konkurs og insolvens være begrænset til et beløb svarende til den rejsendes ret til refusion.



Ændring		14

Forslag til direktiv
Betragtning 16 a (ny)
	

	Kommissionens forslag
	Ændring

	
	(16a)	Hvis en pakkerejse er blevet kombineret af en rejsearrangør og består af ydelser fra to eller flere forskellige tjenesteudbydere, bør voucheren finde anvendelse på den rejsearrangør, hvor pakkerejsen blev bestilt, og ikke deles op mellem de forskellige tjenesteudbydere, som rejsearrangøren samarbejder med.



Ændring		15

Forslag til direktiv
Betragtning 18
	

	Kommissionens forslag
	Ændring

	(18)	Grundet de mange tænkelige situationer, der kan føre til opsigelse af en aftale om en pakkerejse som følge af uundgåelige og ekstraordinære omstændigheder, der i væsentlig grad berører leveringen af pakkerejsen, bør der foretages en vurdering i hvert enkelt tilfælde ud fra f.eks. arten og alvoren af disse omstændigheder. Det bør præciseres, at det er muligt at opsige en aftale, hvis det med rimelighed kan forventes, at opfyldelsen af aftalen vil blive væsentligt berørt af uundgåelige og ekstraordinære omstændigheder.
	(18)	Det bør præciseres, at det er muligt at opsige en aftale, hvis det med rimelighed kan forventes, at opfyldelsen af aftalen vil blive væsentligt og objektivt berørt af uundgåelige og ekstraordinære omstændigheder, som kræver en vurdering fra sag til sag. Vurderingen af, om uundgåelige og ekstraordinære omstændigheder har væsentlige og objektive virkninger på leveringen af pakkerejsen, bør baseres på en rimelig vurdering på tidspunktet for aftalens opsigelse af sandsynligheden for, at virkningerne forårsaget af sådanne uundgåelige og ekstraordinære omstændigheder vil påvirke leveringen af pakkerejsen væsentligt og objektivt. Når en rejsende opsiger aftalen, bør en sådan vurdering foretages ud fra en almindeligt oplyst, rimeligt opmærksom og velunderrettet gennemsnitsrejsendes perspektiv på grundlag af de oplysninger, der forelå på datoen for opsigelsen af den pågældende aftale om en pakkerejse. Der bør tages hensyn til virkningerne af uundgåelige og ekstraordinære omstændigheder, der indtræffer på afrejsestedet, bestemmelsesstedet, herunder i umiddelbar nærhed heraf, eller som berører rejsen til eller fra destinationen, herunder de forskellige steder i forbindelse med den pågældende rejses begyndelse og hjemrejse, når de påvirker leveringen af rejseydelser, der er omfattet af den relevante aftale om en pakkerejse. Omstændigheder, der kun påvirker rejsen til destinationen eller returrejsen, bør ikke tages i betragtning, hvis denne rejse ikke er en del af aftalen om pakkerejsen, herunder transport af passageren til det aftalte afgangssted.



Ændring		16

Forslag til direktiv
Betragtning 19
	

	Kommissionens forslag
	Ændring

	(19)	Under covid-19-pandemien var der forskellige fortolkninger af retten til aflysning som følge af uundgåelige og ekstraordinære omstændigheder, bl.a. med hensyn til relevansen af rejseadvarsler. Det bør derfor præciseres, at officielle rejseadvarsler vedrørende rejsedestinationer, som udstedes af myndighederne i den rejsendes bopæls- eller afrejsemedlemsstat eller destinationsland, er vigtige elementer i forbindelse med vurderingen af begrundelsen for opsigelsen af en aftale. Det bør også præciseres, at alvorlige restriktioner på rejsedestinationen eller ved hjemvenden fra en rejse eller ferie såsom krav om karantæne i en længere periode også er relevante i forbindelse med vurderingen af begrundelsen for opsigelsen af en aftale om en pakkerejse.
	(19)	Under covid-19-pandemien var der forskellige fortolkninger af retten til aflysning som følge af uundgåelige og ekstraordinære omstændigheder, bl.a. med hensyn til relevansen af rejseadvarsler. Det bør derfor præciseres, at officielle rejseadvarsler vedrørende rejsedestinationer, som udstedes af myndighederne i den rejsendes bopæls- eller afrejsemedlemsstat eller destinationsland, er vigtige elementer i forbindelse med vurderingen af, om opsigelsen af en aftale er berettiget. Endvidere bør fraværet af officielle rejseadvarsler ikke være til hinder for, at det kan fastslås, at der foreligger sådanne omstændigheder, der har indvirkning på leveringen af pakkerejsen. Uundgåelige og ekstraordinære omstændigheder kan ikke blot omfatte omstændigheder, der berører leveringen af en pakkerejse, men også omstændigheder, der uden at forhindre en sådan levering betyder, at pakkerejsen ikke kan gennemføres uden at udsætte de pågældende rejsende for risici for deres sundhed og sikkerhed. Relevansen af sådanne omstændigheder og deres virkninger bør vurderes objektivt, idet der, hvor det er relevant, tages hensyn til, i hvilket omfang de pågældende rejsende er udsat for risici. Det forhold, at rejsende på grund af uundgåelige og ekstraordinære omstændigheder vil være underlagt alvorlige restriktioner på rejsedestinationen eller afrejsestedet, herunder karantænekrav i en længere periode, bør også vurderes, når det overvejes, om en opsigelse af aftalen er berettiget.



Ændring		17

Forslag til direktiv
Betragtning 20
	

	Kommissionens forslag
	Ændring

	(20)	Det bør ligeledes præciseres, at refusionsperioden på 14 dage, som indledes ved opsigelsen af en aftale, gælder, uanset om den rejsende specifikt anmoder om refusion.
	(20)	Det bør ligeledes præciseres, at refusionsperioden på 14 dage, som indledes ved opsigelsen af en aftale, gælder, uanset om den rejsende specifikt anmoder om refusion. Endvidere bør det præciseres, at rejsearrangøren skal refundere alle betalinger foretaget af eller på vegne af den rejsende for pakkerejsen.



Ændring		18

Forslag til direktiv
Betragtning 21 a (ny)
	

	Kommissionens forslag
	Ændring

	
	(21a)	Medlemsstaterne bør i overensstemmelse med betingelserne i dette direktiv opstille systemer til beskyttelse mod konkurs og insolvens på deres område, herunder de tilknyttede procedurer og metoderne til at give oplysninger om beskyttelse mod konkurs og insolvens gennem de mest hensigtsmæssige, tilgængelige kommunikationskanaler. Det er vigtigt at fastsætte, at rejsende i tilfælde af konkurs eller insolvens straks bør modtage alle nødvendige oplysninger for at kunne hævde deres ret til beskyttelse mod konkurs og insolvens. Medlemsstaterne bør derfor udpege den eller de relevante enheder, som vil være ansvarlige for at levere de nødvendige oplysninger. Kommissionen bør centralisere oplysningerne om disse beskyttelsesordninger i tilfælde af konkurs eller insolvens og om centrale kontaktpunkter og gøre dem tilgængelige for offentligheden på sit websted.



Ændring		19

Forslag til direktiv
Betragtning 22
	

	Kommissionens forslag
	Ændring

	(22)	For at sikre, at rejsende til enhver tid er effektivt beskyttet mod konkurs eller insolvens, bør der fastsættes bestemmelser om, at garantien skal være tilstrækkelig til at dække udgifterne til refusion og hjemtransport, hvis rejsearrangøren går konkurs eller bliver insolvent på et tidspunkt, hvor vedkommende ligger inde med de største betalinger. Der bør tages hensyn til, at disse beløb kan stige som følge af forventninger om en større mængde solgte pakkerejser i en given periode. Det bør præciseres, at medlemsstaterne skal føre tilsyn med rejsearrangørernes beskyttelse mod konkurs og insolvens og overvåge markedet for ydelse af en sådan beskyttelse. Medlemsstaterne bør om nødvendigt kunne stille krav om ekstra beskyttelse i form af f.eks. en back up-fond. Dette kan f.eks. være relevant, når forsikringspolicerne ikke giver den krævede beskyttelse. Back up-fondene bør normalt udelukkende finansieres ved hjælp af bidrag fra rejsearrangørerne. Det bør præciseres, at medlemsstaterne kun i ekstraordinære tilfælde må bidrage til finansieringen af disse foranstaltninger, og at dette ikke berører Unionens statsstøtteregler, hvis foranstaltningerne indebærer statsstøtte.
	(22)	For at sikre, at rejsende til enhver tid er effektivt beskyttet mod konkurs eller insolvens, bør der fastsættes bestemmelser om, at garantien skal være tilstrækkelig til at dække udgifterne til refusion og hjemtransport, hvis rejsearrangøren går konkurs eller bliver insolvent på et tidspunkt, hvor vedkommende ligger inde med de største betalinger. Der bør tages hensyn til, at disse beløb kan stige som følge af forventninger om en større mængde solgte pakkerejser i en given periode. Det bør præciseres, at medlemsstaterne skal føre tilsyn med rejsearrangørernes beskyttelse mod konkurs og insolvens og overvåge markedet for ydelse af en sådan beskyttelse. Det bør præciseres, at medlemsstaterne kun i ekstraordinære tilfælde må bidrage til finansieringen af disse foranstaltninger, og at dette ikke berører Unionens statsstøtteregler, hvis foranstaltningerne indebærer statsstøtte.



Ændring		20

Forslag til direktiv
Betragtning 25
	

	Kommissionens forslag
	Ændring

	(25)	Det er vigtigt, at rejsende informeres om deres rettigheder, kan forstå de oplysninger, de modtager, og har adgang til oplysningerne, når de har behov for det. Der bør derfor foretages visse ændringer af kravene til oplysning forud for aftalens indgåelse, indholdet af en aftale om en pakkerejse og standardoplysningsskemaerne i bilag I og II til direktiv (EU) 2015/2302. F.eks. bør standardoplysningsskemaerne i bilag I angive, hvilken erhvervsdrivende der er ansvarlig for refusion ved aflyste pakkerejser. Retten til at opsige en aftale om en pakkerejse uden betaling af gebyr som følge af uundgåelige og ekstraordinære omstændigheder bør være anført sammen med muligheden for at aflyse en pakkerejse mod betaling af et aflysningsgebyr. Rejsearrangørerne bør desuden være forpligtet til at udlevere standardoplysningsskemaet sammen med aftalen, således at de rejsende har adgang hertil efter indgåelse af aftalen, samt kontaktoplysninger for de relevante erhvervsdrivende.
	(25)	Det er vigtigt, at rejsende informeres om deres rettigheder, kan forstå de oplysninger, de modtager, og har adgang til oplysningerne, når de har behov for det. Der bør derfor foretages visse ændringer af kravene til oplysning forud for aftalens indgåelse, indholdet af en aftale om en pakkerejse og standardoplysningsskemaerne i bilag I og II til direktiv (EU) 2015/2302. F.eks. bør standardoplysningsskemaerne i bilag I angive, hvilken erhvervsdrivende der er ansvarlig for refusion ved aflyste pakkerejser. Retten til at opsige en aftale om en pakkerejse uden betaling af gebyr som følge af uundgåelige og ekstraordinære omstændigheder bør være anført sammen med muligheden for at aflyse en pakkerejse mod betaling af et aflysningsgebyr. Rejsearrangørerne bør desuden være forpligtet til at udlevere standardoplysningsskemaet sammen med aftalen, således at de rejsende har adgang hertil efter indgåelse af aftalen, samt kontaktoplysninger for de relevante erhvervsdrivende. For at sikre, at de rejsende er ordentligt informeret om deres rettigheder, bør rejsearrangørerne tilbyde tilgængelig hjælp til de rejsende, især til sårbare rejsende, gennem en one-stop-shop-ordning. Digitale kommunikationskanaler bør anerkendes som et vigtigt redskab til at give opdateret og personlig information om de rejsendes rettigheder til enhver tid. Disse oplysninger bør gives automatisk og proaktivt af rejsearrangørerne, især i tilfælde af hændelser, der kan have en virkning på pakkerejsen, for at lette informationsstrømmen til den rejsende og rejsearrangøren. Digitale kommunikationskanaler bør prioriteres, uden at det går ud over bistand til passagerer, der ydes ved fysiske skranker. 



Ændring		21

Forslag til direktiv
Betragtning 25 a (ny)
	

	Kommissionens forslag
	Ændring

	
	(25a)	Overholdelsen af dette direktiv bør kunne håndhæves ved pålæg af sanktioner og andre håndhævelsesforanstaltninger. Medlemsstaterne bør træffe alle nødvendige foranstaltninger for at sikre, at bestemmelserne i dette direktiv gennemføres, herunder ved at fastsætte sanktioner, der er effektive, står i et rimeligt forhold til overtrædelsen og har afskrækkende virkning, når der er tale om overtrædelser af nationale bestemmelser, der er vedtaget i medfør af dette direktiv. Medlemsstaterne bør også sikre overholdelse af ne bis in idem-princippet. Ved vurdering af bødernes størrelse bør medlemsstaterne i hvert enkelt tilfælde tage hensyn til alle relevante omstændigheder i den specifikke situation, navnlig under behørig hensyntagen til overtrædelsens art, grovhed, omfang og varighed og dens konsekvenser samt til udbyderens størrelse, navnlig hvis udbyderen er en SMV, herunder en iværksættervirksomhed.



Ændring		22

Forslag til direktiv
Artikel 1 – stk. 1 – nr. 1
Direktiv (EU) 2015/2302
Artikel 1
	

	Kommissionens forslag
	Ændring

	Artikel 1
	Artikel 1

	Genstand
	Genstand

	Formålet med dette direktiv er at bidrage til det indre markeds funktion og til opnåelse af et højt forbrugerbeskyttelsesniveau, der er så ensartet som muligt, ved at tilnærme visse forhold i medlemsstaternes love og administrative bestemmelser vedrørende aftaler, der indgås mellem rejsende og erhvervsdrivende, om pakkerejser og sammensatte rejsearrangementer samt visse forhold i aftalerne mellem arrangører af pakkerejser og tjenesteudbydere."
	Formålet med dette direktiv er at bidrage til det indre markeds funktion og til opnåelse af et højt forbrugerbeskyttelsesniveau, der er så ensartet som muligt, ved at tilnærme og forenkle visse forhold i medlemsstaternes love og administrative bestemmelser vedrørende aftaler, der indgås mellem rejsende og erhvervsdrivende, om pakkerejser og visse forhold i aftalerne mellem arrangører af pakkerejser og rejsetjenesteudbydere samt specifikke oplysningskrav i visse tilfælde, der ikke fører til oprettelse af en pakkerejse.



Ændring		23

Forslag til direktiv
Artikel 1 – stk. 1 – nr. 2
Direktiv (EU) 2015/2302
Artikel 2 – stk. 1 – afsnit 1
	

	Kommissionens forslag
	Ændring

	Dette direktiv finder anvendelse på pakkerejser, der udbydes til salg eller sælges af erhvervsdrivende til rejsende, og på sammensatte rejsearrangementer, der formidles af erhvervsdrivende til rejsende.
	Dette direktiv finder anvendelse på pakkerejser, der udbydes til salg eller sælges af erhvervsdrivende til rejsende.



Ændring		24
Forslag til direktiv
Artikel 1 – stk. 1 – nr. 2 a (nyt)
Direktiv (EU) 2015/2302
Artikel 2 – stk. 2 – litra a
	

	Gældende ordlyd
	Ændring

	
	2a)	Artikel 2, stk. 2, litra a), affattes således:

	a)	pakkerejser og sammensatte rejsearrangementer af en varighed på under 24 timer, medmindre de omfatter indkvartering natten over
	"a)	pakkerejser af en varighed på under 24 timer, medmindre de omfatter indkvartering natten over"



Ændring		25
Forslag til direktiv
Artikel 1 – stk. 1 – nr. 2 b (nyt)
Direktiv (EU) 2015/2302
Artikel 2 – stk. 2 – litra b
	

	Gældende ordlyd
	Ændring

	
	2b)	Artikel 2, stk. 2, litra b), affattes således:

	b)	pakkerejser, der udbydes, og sammensatte rejsearrangementer, der formidles, lejlighedsvist og på nonprofitbasis, til udelukkende en begrænset gruppe rejsende
	"b)	pakkerejser, der udbydes lejlighedsvist og på nonprofitbasis, til udelukkende en begrænset gruppe rejsende"



Ændring		26
Forslag til direktiv
Artikel 1 – stk. 2 – nr. 2 c (nyt)
Direktiv (EU) 2015/2302
Artikel 2 – stk. 2 – punkt c
	

	Gældende ordlyd
	Ændring

	
	2c) Artikel 2, stk. 2), litra c), affattes således:

	c)	pakkerejser og sammensatte rejsearrangementer, der købes på grundlag af en generel aftale med henblik på forretningsrejser mellem en erhvervsdrivende og en anden fysisk eller juridisk person, der handler som led i sit erhverv, sin virksomhed, sit håndværk eller sin profession.
	"c)	pakkerejser, der købes med henblik på forretningsrejser mellem en erhvervsdrivende og en anden fysisk eller juridisk person, der handler som led i sit erhverv, sin virksomhed, sit håndværk eller sin profession."



Ændring		27

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt i
	

	Kommissionens forslag
	Ændring

	i)	er købt fra ét enkelt salgssted og
	i)	er købt fra et enkelt salgssted, og disse ydelser er blevet udvalgt, inden den rejsende accepterer at betale

	–	er blevet udvalgt, inden den rejsende accepterer at betale, eller
	

	–	andre typer rejseydelser er bestilt, inden for tre timer efter at den rejsende har accepteret at betale for den første rejseydelse, eller
	

	–	andre typer rejseydelser er bestilt, inden for 24 timer efter at den rejsende har accepteret at betale for den første rejseydelse, og hvis den erhvervsdrivende, før den rejsende har accepteret at betale for den første rejseydelse, har opfordret den rejsende til at bestille én eller flere supplerende rejseydelser, eller
	



Ændring		28

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt i a (nyt)
	

	Kommissionens forslag
	Ændring

	
	ia)	hvis den erhvervsdrivende, inden den rejsende indvilliger i at betale for en første rejseydelse, aktivt opfordrer den rejsende til at bestille en eller flere yderligere typer rejseydelser på samme salgssted inden for 24 timer efter, at den rejsende har indvilliget i at betale for den første ydelse, eller




Ændring		29

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt ii
	

	Kommissionens forslag
	Ændring

	ii)	udbydes til salg, sælges eller købes til en pris, hvor alt er inkluderet, eller til en samlet pris, uanset om der er tale om særskilt fakturering, eller
	(Vedrører ikke den danske tekst)	 



Ændring		30

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt iii
	

	Kommissionens forslag
	Ændring

	iii)	annonceres til salg eller sælges under betegnelsen "pakkerejse" eller en lignende betegnelse, eller
	(Vedrører ikke den danske tekst)	 



Ændring		31

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt iv
	

	Kommissionens forslag
	Ændring

	iv)	sammensættes efter indgåelsen af en aftale, hvori den erhvervsdrivende giver den rejsende ret til at vælge blandt et udvalg af forskellige typer rejseydelser, eller
	(Vedrører ikke den danske tekst)	 



Ændring		32

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt v
	

	Kommissionens forslag
	Ændring

	v)	købes hos forskellige erhvervsdrivende gennem forbundne onlinebestillingsprocedurer, hvor den rejsendes navn, betalingsoplysninger, e-mailadresse eller andre personoplysninger videregives af den erhvervsdrivende, med hvem den første aftale er indgået, til en eller flere andre erhvervsdrivende.
	v)	købes hos forskellige erhvervsdrivende gennem forbundne onlinebestillingsprocedurer, hvor den rejsendes personoplysninger, som bekræfter vedkommende som aftalepart, videregives af den erhvervsdrivende, med hvem den første aftale er indgået, til en eller flere andre erhvervsdrivende, og der senest 24 timer efter bekræftelsen af bestillingen af den første rejseydelse er indgået en eller flere aftaler med den eller de sidste erhvervsdrivende.



Ændring		33

Forslag til direktiv
Artikel 1 – stk. 1 – nr. 3 – litra a
Direktiv (EU) 2015/2302
Artikel 3 – stk. 1 – nr. 2 – litra b – punkt v a (nyt)
	

	Kommissionens forslag
	Ændring

	
	va)	eller enhver anden situation, hvor parterne er enige om at betragte de bestilte rejseydelser som en pakkerejse.



Ændring		34
Forslag til direktiv
Artikel 1 – stk. 1 – nr. 3 – litra b
Direktiv (EU) 2015/2302
Artikel 3 – stk. 1 – nr. 5
	

	Kommissionens forslag
	Ændring

	b) Nr. 5) affattes således: 
	b)	udgår

	"5)	"sammensat rejsearrangement": en kombination af forskellige typer rejseydelser, som ikke falder ind under definitionen af en pakkerejse, jf. nr. 2), hvor en erhvervsdrivende, som er part i en aftale om levering af en rejseydelse og modtager betalinger fra eller på vegne af en rejsende, opfordrer en rejsende til at bestille supplerende typer rejseydelser fra en anden erhvervsdrivende med henblik på den samme rejse eller ferie, og hvor aftalen om levering af en supplerende rejseydelse indgås senest 24 timer, efter at bestillingen af den første aftale er bekræftet".
	



Ændring		35
Forslag til direktiv
Artikel 1 – stk. 1 – nr. 3 – litra b a (nyt)
Direktiv (EU) 2015/2302
Artikel 3 – stk. 1 – nr. 7
	

	Gældende ordlyd
	Ændring

	
	ba)	Nr. 7) affattes således:

	7)	»erhvervsdrivende« enhver fysisk person eller enhver juridisk person, uanset om der er tale om offentligt eller privat ejerskab, der handler, herunder via en anden person, der optræder i dennes navn eller på dennes vegne, som led i sit erhverv, sin virksomhed, sit håndværk eller sin profession i forbindelse med de af dette direktiv omfattede aftaler, og uanset om denne handler i egenskab af rejsearrangør, formidler, erhvervsdrivende, der formidler et sammensat rejsearrangement, eller rejsetjenesteyder
	"7)	»erhvervsdrivende« enhver fysisk person eller enhver juridisk person, uanset om der er tale om offentligt eller privat ejerskab, der handler, herunder via en anden person, der optræder i dennes navn eller på dennes vegne, som led i sit erhverv, sin virksomhed, sit håndværk eller sin profession i forbindelse med de af dette direktiv omfattede aftaler, og uanset om denne handler i egenskab af rejsearrangør, formidler eller rejsetjenesteyder



Ændring		36
Forslag til direktiv
Artikel 1 – stk. 1 – nr. 3 – litra b b (nyt)
Direktiv (EU) 2015/2302
Artikel 3 – stk. 1 – nr. 12
	

	Gældende ordlyd
	Ændring

	
	bb)	Nr. 12) affattes således:

	12)	»uundgåelige og ekstraordinære omstændigheder« en situation, som den part, der påberåber sig en sådan situation, ikke har nogen indflydelse på, og hvis konsekvenser ikke kunne afværges, selv hvis der var blevet truffet alle rimelige foranstaltninger
	12)	»uundgåelige og ekstraordinære omstændigheder«: en situation, som den part, der påberåber sig en sådan situation, ikke har nogen indflydelse på, og hvis konsekvenser ikke kunne afværges, selv hvis der var blevet truffet alle rimelige foranstaltninger, herunder krig eller konflikter, andre alvorlige sikkerhedsproblemer såsom terrorisme, betydelige risici for menneskers sundhed såsom udbrud af en alvorlig sygdom på rejsedestinationen eller naturkatastrofer såsom oversvømmelser, jordskælv eller vejrforhold, der gør det umuligt at rejse sikkert til destinationen som fastsat i aftalen om pakkerejsen



Ændring		37
Forslag til direktiv
Artikel 1 – stk. 1 – nr. 4 – litra -a (nyt)
Direktiv (EU) 2015/2302
Artikel 5 – stk. 1 – afsnit 1 – litra a – underpunkt viii
	

	Gældende ordlyd
	Ændring

	
	-a)	I litra a) affattes nr. viii) således:

	viii)	hvorvidt rejsen eller ferien generelt er egnet for bevægelseshæmmede personer, og, på anmodning af den rejsende, præcise oplysninger om rejsens eller feriens egnethed med hensyntagen til den rejsendes behov
	"viii)	hvorvidt rejsen eller ferien generelt er egnet for personer med handicap og bevægelseshæmmede personer, og, på anmodning af den rejsende, præcise oplysninger om rejsens eller feriens tilgængelighed og egnethed med hensyntagen til den rejsendes behov"



Ændring		38
Forslag til direktiv
Artikel 1 – stk. 1 – nr. 4 – litra –a a (nyt)
Direktiv (EU) 2015/2302
Artikel 5 – stk. 1 – afsnit 1 – litra b
	

	Gældende ordlyd
	Ændring

	
	-aa)	Litra b) affattes således:

	b)	rejsearrangørens og, hvor der er en formidler, formidlerens firmanavn, fysiske adresse, telefonnummer og i givet fald e-mailadresse
	"b)	rejsearrangørens og, hvor der er en formidler, formidlerens firmanavn, fysiske adresse, gratis telefonnummer og gyldige e-mailadresse"



Ændring		39

Forslag til direktiv
Artikel 1 – stk. 1 – nr. 4 – litra a
Direktiv (EU) 2015/2302
Artikel 5 – stk. 1 – afsnit 1 – litra d
	

	Kommissionens forslag
	Ændring

	d)	ordninger om betaling, herunder ethvert beløb eller enhver procentdel af prisen, der skal betales som depositum, og tidspunktet for betaling af restbeløbet, jf. artikel 5a, eller økonomiske garantier, som skal betales eller stilles af den rejsende".
	"d)	ordninger om betaling, herunder  via pointsystemer eller andre valutabelønningssystemer, ethvert beløb eller enhver procentdel af prisen, der skal betales som depositum, og tidspunktet for betaling af restbeløbet, eller økonomiske garantier, som skal betales eller stilles af den rejsende".



Ændring		40
Forslag til direktiv
Artikel 1 – stk. 1 – nr. 4 – litra a a (nyt)
Direktiv (EU) 2015/2302
Artikel 5 – stk. 1 – afsnit 1 – litra f
	

	Gældende ordlyd
	Ændring

	
	aa)	Litra f) affattes således:

	f)	generelle oplysninger om pas- og visumkrav, herunder om, hvor lang tid det omtrent tager at opnå visum, samt oplysninger om sundhedsmæssige formaliteter i destinationslandet
	"f)	udførlige generelle oplysninger om pas- og visumkrav, herunder om, hvor lang tid det omtrent tager at opnå visum, samt oplysninger om sundhedsmæssige formaliteter i destinationslandet og i transitlandet samt ændringer, der indtræffer mellem aftalens indgåelse og dens gennemførelse



Ændring		41
Forslag til direktiv
Artikel 1 – stk. 1 – nr. 4 – litra b a (nyt)
Direktiv (EU) 2015/2302
Artikel 5 – stk. 1 – afsnit 1 – litra h a (nyt)
	

	Kommissionens forslag
	Ændring

	
	ba)	Følgende litra tilføjes:

	
	"ha)	oplysninger om, at den rejsende køber en pakkerejse, og en forklaring af den beskyttelse, der ydes den rejsende efter aftalens indgåelse som fastsat i dette direktiv."



Ændring		42
Forslag til direktiv
Artikel 1 – stk. 1 – nr. 4 a (nyt)
Direktiv (EU) 2015/2302
Artikel 5 – stk. 3
	

	Gældende ordlyd
	Ændring

	
	4a)	Artikel 5, stk. 3, affattes således:

	3.	De oplysninger, der er omhandlet i stk. 1 og 2, skal angives klart, forståeligt og tydeligt. Når sådanne oplysninger gives skriftligt, skal de være let læselige.
	3.	De oplysninger, der er omhandlet i stk. 1 og 2, skal angives klart, forståeligt og tydeligt og i tilgængelige formater i overensstemmelse med tilgængelighedskravene i bilag I til direktiv (EU) 2019/882. Når sådanne oplysninger gives skriftligt, skal de være let læselige.



Ændring		43

Forslag til direktiv
Artikel 1 – stk. 1 – nr. 5
Direktiv (EU) 2015/2302
"Artikel 5a
	

	Kommissionens forslag
	Ændring

	"Artikel 5a 
	"Artikel 5a 

	Betalinger
	Betalinger

	Medlemsstaterne sørger for, at rejsearrangøren eller, hvor det er relevant, formidleren ikke må kræve betaling af et depositum på mere end 25 % af den samlede pris for pakkerejsen og ikke må kræve betaling af restbeløbet tidligere end 28 dage før pakkerejsens begyndelse, medmindre der er tale om pakkerejser som defineret i artikel 3, nr. 2), litra b), nr. iv), eller pakkerejser, der er bestilt mindre end 28 dage før pakkerejsens begyndelse. Rejsearrangøren eller, hvor det er relevant, formidleren må kræve betaling af et større depositum, når dette er nødvendigt for at sikre tilrettelæggelsen og den korrekte levering af pakkerejsen. Et depositum kan dække forudbetalinger til udbyder af ydelser, der indgår i pakkerejsen, såvel som rejsearrangørens eller, hvor det er relevant, formidlerens udgifter i forbindelse med navnlig tilrettelæggelsen og den korrekte levering af pakkerejsen, i det omfang det er nødvendigt at afholde disse udgifter på bestillingstidspunktet.
	Medlemsstaterne kan i overensstemmelse med nationale bestemmelser indføre begrænsninger på forudbetalinger.



Ændring		44
Forslag til direktiv
Artikel 1 – stk. 1 – nr. 6 – litra -a (nyt)
Direktiv (EU) 2015/2302
Artikel 7 – stk. 1
	

	Gældende ordlyd
	Ændring

	
	-a)	Stk. 1 affattes således:

	1.	Medlemsstaterne sikrer, at aftaler om pakkerejser er affattet i et almindeligt og forståeligt sprog, og, når aftalerne er skriftlige, at de er let læselige. Ved indgåelsen af aftalen om en pakkerejse eller hurtigst muligt derefter giver rejsearrangøren eller formidleren den rejsende en kopi eller bekræftelse af aftalen på et varigt medium. Den rejsende har ret til at anmode om en kopi på papir, hvis aftalen om pakkerejsen er indgået i parternes samtidige fysiske tilstedeværelse.
	"1.	Medlemsstaterne sikrer, at aftaler om pakkerejser er affattet i et tilgængeligt format i overensstemmelse med tilgængelighedskravene i bilag I til direktiv (EU) 2019/882, i et almindeligt og forståeligt sprog, og, når aftalerne er skriftlige, at de er let læselige. Ved indgåelsen af aftalen om en pakkerejse eller hurtigst muligt derefter giver rejsearrangøren eller formidleren den rejsende en kopi eller bekræftelse af aftalen på et varigt medium. Den rejsende har ret til at anmode om en kopi på papir, hvis aftalen om pakkerejsen er indgået i parternes samtidige fysiske tilstedeværelse."



Ændring		45

Forslag til direktiv
Artikel 1 – stk. 1 – nr. 6 – litra b
Direktiv (EU) 2015/2302
Artikel 7 – stk. 2a
	

	Kommissionens forslag
	Ændring

	2a.	Det relevante oplysningsskema, jf. bilag I, vedlægges aftalen. Aftalen skal indeholde en klar henvisning til oplysningsskemaet.".
	2a.	Det relevante oplysningsskema, jf. bilag I, vedlægges aftalen eller gøres tilgængeligt elektronisk ved tidspunktet for dens indgåelse. Aftalen skal indeholde en klar henvisning til oplysningsskemaet.



Ændring		46

Forslag til direktiv
Artikel 1 – stk. 1 – nr. 6 a (nyt) - 
Direktiv (EU) 2015/2302
Artikel 11 – stk. 2 – indledning
	

	Gældende ordlyd
	Ændring

	
	6a)	Artikel 11, stk. 2, indledningen, affattes således:

	2.	Hvis rejsearrangøren inden pakkerejsens begyndelse er nødsaget til væsentligt at ændre et af rejseydelsernes væsentligste kendetegn, jf. artikel 5, stk. 1, første afsnit, litra a), eller ikke kan opfylde et særligt krav, jf. artikel 7, stk. 2, litra a), eller foreslår at øge pakkerejsens pris med mere end 8 % i overensstemmelse med artikel 10, stk. 2, kan den rejsende inden for en rimelig frist fastsat af rejsearrangøren:
	2.	Hvis rejsearrangøren inden pakkerejsens begyndelse er nødsaget til væsentligt at ændre et af rejseydelsernes væsentligste kendetegn, jf. artikel 5, stk. 1, første afsnit, litra a), eller ikke kan opfylde et særligt krav, jf. artikel 7, stk. 2, litra a), eller foreslår at øge pakkerejsens pris med mere end 8 % i overensstemmelse med artikel 10, stk. 2, skal rejsearrangører straks oplyse den rejsende at denne inden for en rimelig frist fastsat af rejsearrangøren kan:



Ændring		47

Forslag til direktiv
Artikel 1 – stk. 1 – nr. 7 – litra -a (nyt)
Direktiv (EU) 2015/2302
Artikel 12 – stk. 1
	

	Gældende ordlyd
	Ændring

	
	-a)	Stk. 1 affattes således:

	1.	Medlemsstaterne sikrer, at den rejsende når som helst kan opsige aftalen om en pakkerejse inden pakkerejsens begyndelse. Hvis den rejsende opsiger aftalen om en pakkerejse i henhold til dette stykke, kan den rejsende være forpligtet til at betale et passende og begrundet opsigelsesgebyr til rejsearrangøren. Der kan i aftalen om pakkerejsen fastsættes rimelige, standardiserede opsigelsesgebyrer under hensyn til tidspunktet for opsigelsen af aftalen inden pakkerejsens begyndelse og de forventede sparede omkostninger og indtægter fra afsættelse af rejseydelserne til anden side. Er der ikke fastsat standardiserede opsigelsesgebyrer, skal opsigelsesgebyret svare til pakkerejsens pris minus de sparede omkostninger og indtægterne fra afsættelse af rejseydelserne til anden side. Rejsearrangøren forelægger på den rejsendes anmodning en begrundelse for opsigelsesgebyrernes størrelse.
	‘1.	Medlemsstaterne sikrer, at den rejsende når som helst kan opsige aftalen om en pakkerejse inden pakkerejsens begyndelse. Hvis den rejsende opsiger aftalen om en pakkerejse i henhold til dette stykke, kan den rejsende være forpligtet til at betale et standardiseret opsigelsesgebyr i henhold til kontrakten."



Ændring		48

Forslag til direktiv
Artikel 1 – stk. 1 – nr. 7 – litra -a a (nyt)
Direktiv (EU) 2015/2302
Artikel 12 – stk. 1 – afsnit 1a (nyt)
	

	Kommissionens forslag
	Ændring

	
	-aa)	i stk. 1 tilføjes følgende afsnit:

	
	Rejsearrangøren skal klart angive enten det specifikke beløb for det standardiserede opsigelsesgebyr eller beregningsmetoden i de oplysninger, der gives til den rejsende forud for aftaleindgåelsen. Det standardiserede opsigelsesgebyr skal være passende og berettiget under hensyntagen til f.eks. tidspunktet for opsigelsen inden pakkerejsens begyndelse, de forventede omkostningsbesparelser og de potentielle indtægter fra den alternative anvendelse af rejseydelser."



Ændring		49

Forslag til direktiv
Artikel 1 – stk. 1 – nr. 7 – litra a
Direktiv (EU) 2015/2302
Artikel 12 – stk. 2
	

	Kommissionens forslag
	Ændring

	
	

	2.	Uanset stk. 1 har den rejsende ret til at opsige aftalen om pakkerejsen inden pakkerejsens begyndelse uden at betale et opsigelsesgebyr i tilfælde af uundgåelige og ekstraordinære omstændigheder, der indtræffer på rejsedestinationen eller i umiddelbar nærhed heraf eller på den rejsendes bopæls- eller afrejsested, eller som i væsentlig grad berører rejsen til destinationen, når leveringen af pakkerejsen vil blive væsentligt berørt af disse omstændigheder. Den rejsende kan opsige aftalen, når det med rimelighed kan forventes, at opfyldelsen af aftalen om pakkerejsen vil blive væsentligt berørt af uundgåelige og ekstraordinære omstændigheder. Hvis aftalen om pakkerejsen opsiges i henhold til dette stykke har den rejsende ret til fuld refusion af alle betalinger for pakkerejsen, men har ikke ret til yderligere kompensation.
	2.	Uanset stk. 1 har den rejsende ret til at opsige aftalen om pakkerejsen inden pakkerejsens begyndelse uden at betale et opsigelsesgebyr, når det kan forventes, at opfyldelsen af aftalen om pakkerejsen vil blive væsentligt berørt af uundgåelige og ekstraordinære omstændigheder, der indtræffer på rejsedestinationen eller i umiddelbar nærhed heraf eller påvirker den rejsendes rejse til eller fra destinationen. Hvis aftalen om pakkerejsen opsiges i henhold til dette stykke har den rejsende ret til fuld refusion af alle betalinger for pakkerejsen, men har ikke ret til yderligere kompensation.



Ændring		50

Forslag til direktiv
Artikel 1 – stk. 1 – nr. 7 – litra a a (nyt)
Direktiv (EU) 2015/2302
Artikel 12 – stk. 3 – indledning
	

	Gældende ordlyd
	Ændring

	
	aa)	Indledningen i stk. 3 affattes således:

	3.	Rejsearrangøren kan opsige aftalen om pakkerejsen og give den rejsende fuld refusion af alle betalinger for pakkerejsen, men hæfter ikke for yderligere kompensation, hvis:
	"3.	Rejsearrangøren kan opsige aftalen om pakkerejsen og give den rejsende fuld refusion af alle betalinger for pakkerejsen eller på et ikkebindende grundlag tilbyde en alternativ pakkerejse gennem alternative transportører og transportformer, eller en alternativ rejseydelse, der kan erstatte den oprindelige pakkerejse eller pakkerejsens komponenter. 

	
	Rejsearrangøren hæfter ikke for yderligere kompensation, hvis:"



Ændring		51

Forslag til direktiv
Artikel 1 – stk. 1 – nr. 7 – litra b
Direktiv (EU) 2015/2302
Artikel 12 – stk. 3a
	

	Kommissionens forslag
	Ændring

	3a.	Officielle advarsler udstedt af myndighederne i afrejsemedlemsstaten eller i den rejsendes bopælsland eller destinationsland mod at rejse til en bestemt destination eller det forhold, at rejsende vil være underlagt alvorlige restriktioner på rejsedestinationen eller i bopæls- eller afrejsemedlemsstaten, når de vender tilbage fra rejsen eller ferien, udgør vigtige elementer, der skal tages i betragtning ved vurderingen af, om det er berettiget at opsige aftalen på grundlag af stk. 2 og stk. 3, litra b).".
	3a.	Officielle advarsler udstedt af myndighederne i afrejsemedlemsstaten eller i den rejsendes bopælsland eller destinationsland mod at rejse til en bestemt destination eller det forhold, at rejsende vil være underlagt alvorlige restriktioner på rejsedestinationen eller i bopæls- eller afrejsemedlemsstaten, når de vender tilbage fra rejsen eller ferien, udgør vigtige elementer, der skal tages i betragtning ved vurderingen af, om det er berettiget at opsige aftalen på grundlag af stk. 2 og stk. 3, litra b). Dette gælder navnlig, når der er udstedt en officiel advarsel højst 28 dage før pakkerejsens planlagte start, men berører ikke en vurdering fra sag til sag. Hvis den rejsende var blevet behørigt informeret om de officielle advarsler og rejserestriktioner af rejsearrangøren og ikke desto mindre afgav en bestilling, påtager den rejsende sig den økonomiske risiko, i tilfælde af at den rejsende aflyser rejsen.



Ændring		52

Forslag til direktiv
Artikel 1 – stk. 1 – nr. 7 – litra c
Direktiv (EU) 2015/2302
Artikel 12 – stk. 4 – afsnit 1
	

	Kommissionens forslag
	Ændring

	Rejsearrangøren foretager de refusioner, der kræves i henhold til stk. 2 og 3, eller, for så vidt angår stk. 1, refunderer alle betalinger, som er foretaget af eller på vegne af den rejsende for pakkerejsen minus et passende og berettiget opsigelsesgebyr. Rejsearrangøren foretager sådanne refusioner til den rejsende uden unødigt ophold, og under alle omstændigheder senest 14 dage efter at aftalen om pakkerejsen er opsagt, uanset om den rejsende specifikt anmoder om refusion.
	Rejsearrangøren foretager de refusioner, der kræves i henhold til stk. 2 og 3, eller, for så vidt angår stk. 1, refunderer alle betalinger, som er foretaget af eller på vegne af den rejsende for pakkerejsen minus et passende og berettiget opsigelsesgebyr. Rejsearrangøren foretager sådanne refusioner til den rejsende uden unødigt ophold, og under alle omstændigheder senest 14 dage efter at aftalen om pakkerejsen er opsagt, uanset om den rejsende specifikt anmoder om refusion. Hvis den rejsendes betalingsoplysninger ikke længere er gyldige, giver den rejsende rejsearrangøren de korrekte betalingsoplysninger. Rejsearrangøren foretager en refusion eller tilbagebetaling senest 14 dage, efter at den rejsende har indsendt betalingsoplysningerne.



Ændring		53

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12 a – stk. 1
	

	Kommissionens forslag
	Ændring

	1.	Medlemsstaterne sørger for, at rejsearrangøren i de tilfælde, hvor en aftale opsiges i henhold til artikel 10, 11 eller 12, kan give den rejsende mulighed for at acceptere en voucher, som kan anvendes til en fremtidig pakkerejse, i stedet for at modtage refusion.
	1.	Medlemsstaterne sørger for, at rejsearrangøren i de tilfælde, hvor en aftale opsiges i henhold til artikel 10, 11 eller 12, kan give den rejsende mulighed for at acceptere en voucher, som kan anvendes til en fremtidig pakkerejse, i stedet for at modtage refusion. Rejsearrangøren kan tilbyde en voucher af en højere værdi end den rejsendes ret til refusion.



Ændring		54

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 1 a (nyt)
	

	Kommissionens forslag
	Ændring

	
	1a.	Den rejsendes samtykke forudsættes ikke. Inden der udstedes en voucher, skal rejsearrangøren altid indhente den rejsendes udtrykkelige samtykke.



Ændring		55

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 2 – litra a a (nyt)
	

	Kommissionens forslag
	Ændring

	
	aa)	voucherens værdi



Ændring		56

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 2 – litra a b (nyt)
	

	Kommissionens forslag
	Ændring

	
	ab)	det forhold, at voucheren kan bruges helt eller delvist, og at den kan bruges til enhver rejseydelse, som rejsearrangøren udbyder



Ændring		57

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 2 – litra a c (nyt)
	

	Kommissionens forslag
	Ændring

	
	ac)	det forhold, at voucheren kan overføres én gang og uden gebyr



Ændring		58

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 2 – litra b
	

	Kommissionens forslag
	Ændring

	b)	voucherens gyldighedsperiode og den rejsendes rettigheder i forbindelse med vouchere som fastlagt i denne artikel.
	b)	voucherens gyldighedsperiode og rejsendes rettigheder i forbindelse med vouchere som fastsat i denne artikel og det forhold, at disse ikke vil ændre sig i løbet af voucherens gyldighedsperiode



Ændring		59

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 2 a (nyt)
	

	Kommissionens forslag
	Ændring

	
	2a.	De oplysninger, der er omhandlet i stk. 2, deles af rejsearrangøren proaktivt, automatisk og på en personaliseret måde til rejsende via digitale kommunikationskanaler.



Ændring		60

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 3
	

	Kommissionens forslag
	Ændring

	3.	Værdien af den tilbudte voucher skal som minimum svare til det beløb, som den rejsende har ret til at få refunderet. Rejsearrangøren kan tilbyde en voucher på et højere beløb.
	3.	Værdien af den tilbudte voucher skal som minimum svare til det beløb, som den rejsende har ret til at få refunderet. Rejsearrangøren kan tilbyde en voucher af en højere samlet værdi.



Ændring		61

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 3 a (nyt)
	

	Kommissionens forslag
	Ændring

	
	3a.	For rejsende, der vælger en voucher, skal arrangøren tilbyde et alternativ, der som minimum svarer til deres ønsker i valget af rejseydelser. Desuden bør disse rejsende prioriteres i deres valg af rejseydelser.



Ændring		62

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 4
	

	Kommissionens forslag
	Ændring

	4.	Rejsende mister kun deres ret til refusion i voucherens gyldighedsperiode, hvis de udtrykkeligt og skriftligt accepterer at modtage en voucher i stedet for refusion. Parterne kan til enhver tid blive enige om fuld refusion, før en voucher indløses eller udløber.
	4.	Rejsende mister deres ret til refusion i voucherens gyldighedsperiode efter at have accepteret voucheren på et varigt medium. Parterne kan til enhver tid blive enige om fuld eller delvis refusion, før en voucher indløses eller udløber.



Ændring		63

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 5
	

	Kommissionens forslag
	Ændring

	5.	En voucher er gyldig i højst 12 måneder fra den dato, hvor en rejsende accepterer den, jf. stk. 4. Denne periode kan forlænges én gang med op til 12 måneder efter udtrykkelig og skriftlig aftale mellem begge parter.
	5.	En voucher er gyldig i højst 12 måneder fra den dato, hvor en rejsende accepterer den, jf. stk. 4. Denne periode kan forlænges én gang med op til 12 måneder efter udtrykkelig og skriftlig aftale mellem begge parter. Rejsende har ret til at anmode om refusion efter udløbet af gyldighedsperioden.



Ændring		64

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 6
	

	Kommissionens forslag
	Ændring

	6.	Hvis voucheren ikke indløses inden for dens gyldighedsperiode, refunderer rejsearrangøren hurtigst muligt, og senest 14 dage efter at voucheren er udløbet, det beløb, der er angivet i voucheren, uden at den rejsende skal anmode herom.
	6.	Vouchere skal kunne anvendes til alle rejseydelser, der tilbydes af rejsearrangøren. Rejsende kan bruge vouchere til en eller flere ydelser, der tilbydes af rejsearrangøren og i flere dele ved forskellige lejligheder. Hvis voucheren ikke indløses inden for dens gyldighedsperiode, refunderer rejsearrangøren hurtigst muligt, og senest 14 dage efter at voucheren er udløbet, det beløb, der svarer til den rejsendes refusionsret, uden at den rejsende skal anmode herom. Hvis voucheren indløses delvist, refunderer rejsearrangøren hurtigst muligt og senest 14 dage efter den delvise indløsning af voucheren det resterende beløb, uden at den rejsende skal anmode herom.



Ændring		65

Forslag til direktiv
Artikel 1 – stk. 1 – nr. 8
Direktiv (EU) 2015/2302
Artikel 12a – stk. 7
	

	Kommissionens forslag
	Ændring

	7.	Vouchere kan overdrages til en anden rejsende uden yderligere omkostninger.
	7.	Vouchere kan kun overdrages én gang til en anden rejsende uden yderligere omkostninger. Den rejsende underretter skriftligt rejsearrangøren om overdragelsen af voucheren og giver rejsearrangøren de personoplysninger om erhververen, der er nødvendige for at indløse voucheren eller modtage refusion ved udløbet af dens gyldighedsperiode. For at forbedre sporbarheden skal voucheren mærkes som overført.



Ændring		66

Forslag til direktiv
Artikel 1 – stk. 1 – nr. 9
Direktiv (EU) 2015/2302
Artikel 17 – stk. 1 – afsnit 1
	

	Kommissionens forslag
	Ændring

	Medlemsstaterne sikrer, at rejsearrangører, der er etableret på deres område, stiller garanti for, at alle betalinger foretaget af eller på vegne af rejsende refunderes i tilfælde af rejsearrangørens konkurs eller insolvens. Dette omfatter beskyttelse af foretagne betalinger i forbindelse med pakkerejser, der ikke gennemføres helt eller kun gennemføres delvist som følge af rejsearrangørens insolvens eller konkurs, eller tilfælde hvor den rejsende havde ret til refusion eller havde modtaget en voucher fra rejsearrangøren før dennes insolvens eller konkurs. I forbindelse med vouchere er garantien begrænset til et beløb svarende til de betalinger, der er modtaget fra den rejsende. Hvis hjemrejsen er inkluderet i aftalen om en pakkerejse, stiller rejsearrangørerne også sikkerhed for de rejsendes hjemtransport. Fortsættelse af pakkerejsen kan tilbydes.
	Medlemsstaterne sikrer, at rejsearrangører, der er etableret på deres område, stiller garanti for, at alle betalinger foretaget af eller på vegne af rejsende refunderes i tilfælde af rejsearrangørens konkurs eller insolvens. Dette omfatter beskyttelse af foretagne betalinger i forbindelse med pakkerejser, der ikke gennemføres helt eller kun gennemføres delvist som følge af rejsearrangørens insolvens eller konkurs, eller tilfælde hvor den rejsende havde ret til refusion eller havde modtaget en voucher fra rejsearrangøren før dennes insolvens eller konkurs. I forbindelse med vouchere er garantien begrænset til den rejsendes ret til refusion. Hvis hjemrejsen er inkluderet i aftalen om en pakkerejse, stiller rejsearrangørerne også sikkerhed for de rejsendes hjemtransport. Fortsættelse af pakkerejsen kan tilbydes.



Ændring		67

Forslag til direktiv
Artikel 1 – stk. 1 – nr. 9
Direktiv (EU) 2015/2302
Artikel 17 – stk. 1 a (nyt)
	

	Kommissionens forslag
	Ændring

	
	1a.	Medlemsstaterne sikrer, at rejsende i tilfælde af rejsearrangørens konkurs eller insolvens uden unødig forsinkelse og gennem passende kommunikationskanaler som minimum informeres om følgende:

	
	a)	den omstændighed, at rejsearrangøren er insolvent

	
	b)	navn og kontaktoplysninger på den enhed, der yder beskyttelse i tilfælde af konkurs eller insolvens og

	
	c)	deres rettigheder i forbindelse med pakker, der allerede er påbegyndt, eller som stadig kan leveres.



Ændring		68

Forslag til direktiv
Artikel 1 – stk. 1 – nr. 9
Direktiv (EU) 2015/2302
Artikel 17 – stk. 2
	

	Kommissionens forslag
	Ændring

	2.	Den i stk. 1 omhandlede garanti skal være effektiv og dække de omkostninger, der med rimelighed kan forventes at opstå. Den skal dække et beløb svarende til de betalinger, der er foretaget af eller på vegne af rejsende i forbindelse med pakkerejser under hensyntagen til den tid, der er gået mellem modtagelsen af enhver betaling og afslutningen af pakkerejserne, samt de anslåede hjemtransportomkostninger i tilfælde af rejsearrangørens konkurs eller insolvens. Garantien skal være tilstrækkelig til, at den til enhver tid kan dække udgifterne til refusion og, hvor det er relevant, hjemtransport og vouchere. Der skal i forbindelse med dækningens omfang tages hensyn til de perioder, hvor rejsearrangørerne ligger inde med de største betalinger, og eventuelle ændringer i mængden af solgte pakkerejser.
	2.	Den i stk. 1 omhandlede garanti skal være effektiv og dække de omkostninger, der med rimelighed kan forventes at opstå. Den skal dække et beløb svarende til de betalinger, der er foretaget af eller på vegne af rejsende i forbindelse med pakkerejser under hensyntagen til den tid, der er gået mellem modtagelsen af enhver betaling og afslutningen af pakkerejserne, samt de anslåede hjemtransportomkostninger i tilfælde af rejsearrangørens konkurs eller insolvens. Garantien skal være tilstrækkelig til, at den til enhver tid kan dække udgifterne til refusion og, hvor det er relevant, hjemtransport og vouchere. Der skal i forbindelse med dækningens omfang tages hensyn til de perioder, hvor rejsearrangørerne ligger inde med de største betalinger.



Ændring		69

Forslag til direktiv
Artikel 1 – stk. 1 – nr. 9
Direktiv (EU) 2015/2302
Artikel 17 – stk. 3
	

	Kommissionens forslag
	Ændring

	3.	For at sikre en effektiv beskyttelse mod insolvens og konkurs fører medlemsstaterne tilsyn med den beskyttelse mod konkurs og insolvens, som rejsearrangører etableret på deres område har arrangeret, overvåger markedet for ydelse af en sådan beskyttelse og kan om nødvendigt stille krav om ekstra beskyttelse. Medlemsstaterne må kun bidrage til finansieringen i ekstraordinære og behørigt begrundede tilfælde, og en sådan medfinansiering er betinget af godkendelse heraf i henhold til Unionens statsstøtteregler.
	3.	For at sikre en effektiv beskyttelse mod insolvens og konkurs fører medlemsstaterne tilsyn med den beskyttelse mod konkurs og insolvens, som rejsearrangører etableret på deres område har arrangeret, og overvåger markedet for ydelse af en sådan beskyttelse. Medlemsstaterne må kun bidrage til finansieringen i ekstraordinære og behørigt begrundede tilfælde, og en sådan medfinansiering er betinget af godkendelse heraf i henhold til Unionens statsstøtteregler.



Ændring		70

Forslag til direktiv
Artikel 1 – stk. 1 – nr. 9
Direktiv (EU) 2015/2302
Artikel 17 – stk. 6
	

	Kommissionens forslag
	Ændring

	6.	Refusion af betalinger, som påvirkes af rejsearrangørens konkurs eller insolvens, foretages uden unødigt ophold på den rejsendes anmodning, og senest tre måneder efter at den rejsende har indgivet de dokumenter, der er nødvendige for at behandle anmodningen.
	6.	Refusion af betalinger, som påvirkes af rejsearrangørens konkurs eller insolvens, foretages uden unødigt ophold på den rejsendes anmodning, og senest seks måneder efter at den rejsende har indgivet de dokumenter, der er nødvendige for at behandle anmodningen. Ved anmodning om refusion skal rejsende fremlægge aftalen om pakkerejsen samt bevis for betaling til rejsearrangøren eller, hvor det er relevant, formidlere. En sådan dokumentation er tilstrækkeligt til, at den rejsende kan anmode om en refusion.



Ændring		71

Forslag til direktiv
Artikel 1 – stk. 1 – nr. 10
Direktiv (EU) 2015/2302
Artikel 18 – stk. 2
	

	Kommissionens forslag
	Ændring

	2.	Medlemsstaterne udpeger centrale kontaktpunkter til at lette det administrative samarbejde og tilsynet med rejsearrangører, som udøver deres virksomhed i forskellige medlemsstater, samt til at udveksle oplysninger om beskyttelse mod konkurs eller insolvens og eventuelle ordninger, der er indført for at sikre effektiv refusion af opsagte aftaler om pakkerejser. Medlemsstaterne meddeler de øvrige medlemsstater og Kommissionen kontaktoplysningerne på kontaktpunkterne.".
	2.	Medlemsstaterne udpeger centrale kontaktpunkter til at lette det administrative samarbejde og tilsynet med rejsearrangører, som udøver deres virksomhed i forskellige medlemsstater, samt til at udveksle oplysninger om beskyttelse mod konkurs eller insolvens og eventuelle ordninger, der er indført for at sikre effektiv refusion af opsagte aftaler om pakkerejser. Medlemsstaterne meddeler de øvrige medlemsstater og Kommissionen kontaktoplysningerne på kontaktpunkterne. Hver medlemsstat opretter en fortegnelse over alle erhvervsdrivende, der sælger pakkerejser på deres område, og den respektive identitet for den enhed, der er ansvarlig for beskyttelse mod konkurs eller insolvens. Disse fortegnelser skal være offentlige og tilgængelige og skal lette samarbejdet mellem de kontaktpunkter, der er udpeget af medlemsstaterne. Kommissionen centraliserer og ajourfører oplysninger om beskyttelse i tilfælde af konkurs eller insolvens, herunder en liste over alle fortegnelser, og gør dem offentligt tilgængelige på sit websted.



Ændring		72

Forslag til direktiv
Artikel 1 – stk. 1 – nr. 11
Direktiv (EU) 2015/2302
Kapitel VI
	

	Kommissionens forslag
	Ændring

	11)	Artikel 19 affattes således:
	11)	Kapitel VI udgår.

	"Artikel 19
	

	Beskyttelse mod konkurs eller insolvens og oplysningskrav i forbindelse med sammensatte rejsearrangementer
	

	1.	I forbindelse med sammensatte rejsearrangementer, jf. artikel 3, nr. 5), sikrer medlemsstaterne, at erhvervsdrivende, som opfordrer rejsende til at indgå en aftale om en anden type rejseydelse, stiller garanti for refusion af alle betalinger, de modtager fra rejsende. Hvis sådanne erhvervsdrivende er ansvarlige for den rejsendes hjemrejse, skal garantien også dække den rejsendes hjemtransport. Artikel 17, stk. 1, andet afsnit, artikel 17, stk. 2-6, og artikel 18 finder tilsvarende anvendelse.
	

	2.	Når en erhvervsdrivende opfordrer en rejsende til at indgå en aftale om en anden type rejseydelse, herunder når den erhvervsdrivende ikke er etableret i en medlemsstat, men på en hvilken som helst måde retter sådan virksomhed mod en medlemsstat, forsyner vedkommende den rejsende med det relevante standardoplysningsskema, jf. bilag II, i behørigt udfyldt form. Skemaet udleveres i klar og tydelig form.
	

	3.	Hvis den erhvervsdrivende ikke overholder kravene i denne artikels stk. 1 og 2, finder de rettigheder og forpligtelser, der er fastsat i artikel 9 og 12 og i kapitel IV, anvendelse med hensyn til de rejseydelser, der indgår i det sammensatte rejsearrangement.
	

	4.	Når der udarbejdes et sammensat rejsearrangement, underretter den erhvervsdrivende, som indgår aftalen om en anden type rejseydelse, den erhvervsdrivende, som opfordrede den rejsende til at indgå en sådan aftale, herom.".
	




Ændring		73

Forslag til direktiv
Artikel 1 – nr. 11 a (nyt)
Direktiv (EU) 2015/2302
Artikel 21 – stk. 1
	

	Gældende ordlyd
	Ændring

	
	11a)	Artikel 21, stk. 1, affattes således:

	Medlemsstaterne sikrer, at en erhvervsdrivende er ansvarlig for fejl, der skyldes tekniske mangler i bestillingssystemet, som kan tilskrives vedkommende, og, hvis den erhvervsdrivende har accepteret at sørge for bestillingen af en pakkerejse eller af rejseydelser, der indgår i et sammensat rejsearrangement, for de fejl, som begås i forbindelse med bestillingen.
	Medlemsstaterne sikrer, at en erhvervsdrivende er ansvarlig for fejl, der skyldes tekniske mangler i bestillingssystemet, som kan tilskrives vedkommende, og, hvis den erhvervsdrivende har accepteret at sørge for bestillingen af en pakkerejse for de fejl, som begås i forbindelse med bestillingen.



Ændring		74

Forslag til direktiv
Artikel 1 – nr. 12 a (nyt)
Direktiv (EU) 2015/2302
Artikel 23 – stk. 1
	

	Gældende ordlyd
	Ændring


	
	12a)	Artikel 23, stk. 1, affattes således:

	1.	En erklæring fra en rejsearrangør af en pakkerejse eller fra en erhvervsdrivende, der formidler et sammensat rejsearrangement, om, at denne udelukkende handler som rejsetjenesteyder, som mellemmand eller i enhver anden egenskab, eller om, at en pakkerejse eller et sammensat rejsearrangement ikke udgør en pakkerejse eller et sammensat rejsearrangement, fritager ikke denne arrangør eller erhvervsdrivende for de forpligtelser, der påhviler dem i henhold til dette direktiv.
	1.	En erklæring fra en rejsearrangør af en pakkerejse om, at denne udelukkende handler som rejsetjenesteyder, som mellemmand eller i enhver anden egenskab, eller om, at en pakkerejse ikke udgør en pakkerejse, fritager ikke denne arrangør for de forpligtelser, der påhviler rejsearrangøren i henhold til dette direktiv.



Ændring		75

Forslag til direktiv
Artikel 1 – nr. 12 b (nyt)
Direktiv (EU) 2015/2302
Artikel 24 – stk. 1 a (nyt)
	

	Kommissionens forslag
	Ændring

	
	12b)	I artikel 24 tilføjes følgende stykker:

	
	1a.	Uden at det berører artikel 7, stk. 2, artikel 13, 15 og 16, indfører hver rejsearrangør og formidler en klageordning vedrørende de rettigheder og forpligtelser, der er omhandlet i denne forordning. De gør deres kontaktoplysninger og arbejdssprog kendt for rejsende og tilgængelige for forbrugerne, samtidig med at de skal fremlægge de dokumenter, der skal fremlægges inden pakkerejsens begyndelse, jf. artikel 7, stk. 1, litra g).



Ændring		76

Forslag til direktiv
Artikel 1 – nr. 12 b (nyt)
Direktiv (EU) 2015/2302
Artikel 24 – stk. 1 b (nyt)
	

	Kommissionens forslag
	Ændring

	
	1b.	Når en rejsende indgiver en klage ved hjælp af den i stk. 1a omhandlede ordning, bekræfter rejsearrangøren eller formidleren modtagelsen med en kopi af udvekslingerne senest syv arbejdsdage efter indgivelsen af klagen. Rejsearrangøren eller formidleren giver den rejsende et begrundet svar inden for 30 arbejdsdage. Rejsearrangørerne og formidlerne opbevarer de oplysninger, der er nødvendige for at vurdere klagen, så længe klagebehandlingsproceduren varer, og stiller efter anmodning disse oplysninger til rådighed for de nationale håndhævelsesorganer.



Ændring		77

Forslag til direktiv
Artikel 1 – nr. 12 b (nyt)
Direktiv (EU) 2015/2302
Artikel 24 – stk. 1 c (nyt)
	

	Kommissionens forslag
	Ændring

	
	1c.	Nærmere oplysninger om klagebehandlingsproceduren skal gøres tilgængelige på webstederne for de rejsearrangører og formidlere, der tilbyder tjenester, der er omfattet af dette direktiv.



Ændring		78

Forslag til direktiv
Artikel 1 – nr. 12 b (nyt)
Direktiv (EU) 2015/2302
Artikel 24 – stk. 1 d (nyt)
	

	Kommissionens forslag
	Ændring

	
	1d.	Rejsendes indgivelse af klager ved hjælp af den ordning, der er omhandlet i stk. 1a, berører ikke deres ret til at indbringe tvister med henblik på udenretslig bilæggelse i overensstemmelse med artikel 26ac eller til at søge erstatning gennem retssager med forbehold af forældelsesfrister i overensstemmelse med national ret.



Ændring		79

Forslag til direktiv
Artikel 1 – stk. 1 – nr. 12 c (nyt) 
Direktiv (EU) 2015/2302
Artikel 25
	

	Gældende ordlyd
	Ændring

	
	12c) Artikel 25 affattes således:

	Artikel 25
	"Artikel 25

	Bøder
	Sanktioner

	Medlemsstaterne fastsætter bestemmelser om sanktioner for overtrædelser af de nationale bestemmelser, der er vedtaget i medfør af dette direktiv, og træffer alle nødvendige foranstaltninger til at sikre gennemførelsen heraf. Sanktionerne skal være effektive, stå i rimeligt forhold til overtrædelserne og have afskrækkende virkning.
	Medlemsstaterne fastsætter bestemmelser om sanktioner for overtrædelser af de nationale bestemmelser, der er vedtaget i medfør af dette direktiv, og træffer alle nødvendige foranstaltninger til at sikre gennemførelsen heraf. Sanktionerne skal være effektive, stå i rimeligt forhold til overtrædelserne og have afskrækkende virkning. Maksimumsstørrelsen for bøderne er mindst 4 % af den erhvervsdrivendes årlige omsætning i den eller de berørte medlemsstater. Medlemsstaterne giver Kommissionen meddelelse om disse regler og foranstaltninger og underretter den hurtigst muligt om alle senere ændringer af betydning for bestemmelserne."



Ændring		80

Forslag til direktiv
Artikel 1 – stk. 1 – nr. 12 d (nyt)
Direktiv (EU) 2015/2302
Artikel 26 a (ny)
	

	Kommissionens forslag
	Ændring

	
	12d) Følgende artikel indsættes:

	
	"Artikel 26a

	
	Alternative tvistbilæggelsesordninger

	
	Rejsearrangører, formidlere, mellemmænd og andre aktører, der er omfattet af dette direktivs anvendelsesområde, kan deltage i alternative tvistbilæggelsesprocedurer."



Ændring		81

Forslag til direktiv
Artikel 1 – stk. 1 – nr. 14
Direktiv (EU) 2015/2302
Bilag II
	

	Kommissionens forslag
	Ændring

	14)	Bilag II erstattes af teksten i bilag II til dette direktiv. 
	14)	Bilag II udgår.



Ændring		82

Forslag til direktiv
Artikel 3
	

	Kommissionens forslag
	Ændring

	Artikel 3
	Artikel 3

	Gennemførelse
	Gennemførelse

	1.	Medlemsstaterne vedtager og offentliggør senest den [18 måneder efter direktivets ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser. 
	Medlemsstaterne vedtager og offentliggør senest den ... [24 måneder efter direktivets ikrafttrædelsesdato] de love og administrative bestemmelser, der er nødvendige for at efterkomme dette direktiv.

	De anvender disse love og bestemmelser fra den [6 måneder efter fristen for gennemførelse].
	De meddeler straks Kommissionen disse love og bestemmelser. De anvender disse love og bestemmelser fra den ... [6 måneder efter fristen for gennemførelse].

	Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
	Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

	2.	Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
	Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.



Ændring		83
Forslag til direktiv
Bilag II
Direktiv (EU) 2015/2302
Bilag II
	

	Kommissionens forslag
	Ændring

	[…]
	udgår

